Vaivadiškiai (Ukmergė)

Vaivadiškiai – kaimas Ukmergės rajono savivaldybėje, 3 km nuo Pagirių. Seniūnaitijos centras. Keliai į Bitinus, Pagirius. Vaivadiškiuose įsikūręs stambiausias ūkininkas Vilniaus apskrityje – Sigitas Razvadauskas, kuris užsiima pienininkyste. Kaimas sudarytas iš senųjų sodybų ir kolūkių laikais pastatytos naujosios kaimo dalies. Seniau prie dvaro būta parduotuvės, dabar ji apleista. Šiaurinėje kaimo dalyje išlikusios keturios medinės sodybos.

Išlikę Vaivadiškių dvaro sodybos fragmentai. 1989 m. Vaivadiškių dvaro parke pastatytas paminklas žuvusių Vyčio apygardos partizanų atminimui.Vaivadiškiai, vilnijosvartai.lt

 Etimologija 

Vaivadiškių kaimo pavadinimas kilęs iš senojo dvikamienio asmenvardžio Vaivadas vedinio Vaivadis. Pirmasis dėmuo Vai- yra labai senų baltų laikų paveldas, jį turėjo prūsai (Vai-butas, Vai-gaudas, Vai-noras ir pan.). Antrojo dėmens Vad- senumas neaiškus. Kaimo pavadinimas Vaivadiškiai su žodžiu vaivada (valdytojas, pareigūnas) greičiausiai neturi nieko bendro.Zigmas Zinkevičius. Ukmergės rajono gyvenviečių vardynas: pavadinimų kilmė. – Vilnius, 2011, p. 45.

 Istorija 

Medinis Vaivadiškių dvaras buvo pastatytas 1815 m., dabar – tai apleistas istorinis paminklas.

1858 m. raštuose minima, kad Andriejaus Montvilo sūnus Stanislovas Motiejus Montvila, būdamas 57 metų su Aleksandra Daugėlaite-Montviliene valdė Mitėniškių, Vaivadiškių, Gudelių ir Troškūnų dvarus. Vaivadiškių dvarui tuo metu priklausė 1409 dešimtinės žemės ir 85 valstiečiai. Stanislovas Motiejus Montvila sūnus Vincentas (1846–1903 m.) įveisė didelį, pavyzdingai tvarkomą vaismedžių medelyną, kuriame augino vietos sąlygoms tinkamų veislių vaismedžius. Jis 1898 m. įsteigė Rusijos imperatoriškosios sodininkystės draugijos Vilniaus skyrių. Iki mirties buvo to skyriaus valdybos ir pomologinės komisijos pirmininku.

Pokaryje kaimo dvare buvo NKVD būstinė.

 Gyventojai 

 Šaltiniai 

Kategorija:Ukmergės rajono savivaldybės gyvenvietės